Navarra Suma talde parlamentarioari atxikitako foru parlamentari Cristina Ibarrola Guillén andreak idatziz erantzuteko galdera aurkeztu du (10-22/PES-00084), Oinarrizko Osasun Laguntzan neurtzen ari diren farmaziako adierazleei buruz. Hona Nafarroako Gobernuko Osasuneko kontseilariak ematen dion informazioa:

Zein dira Oinarrizko Osasun Laguntzan neurtzen ari diren farmaziako adierazleak?

Osasunbidea-Nafarroako Osasun Zerbitzuaren dokumentu bat eransten da, errezeten kalitatearen adierazleak azaltzen dituena 2022rako.

Haietako zein hartzen dira kontuan kudeaketa-itunetan?

OOL2.1- Gastua hipertentsio-kontrakoetan/hipertentsio arterialaren kontrola

OOL2.2- Gastua diabetes-kontrakoetan/glukohemoglobinaren kontrola 2 motako diabetesean

OOL2.3- Adinekoentzat gomendatzen ez diren farmakoak (antikolinergikoak eta antidepresibo triziklikoak) erabiltzen dituzten 75 urtetik gorako pazienteak

OOL2.4- Estatinak eta ezetimiba 75 urtetik gorako pazienteen lehen mailako prebentzio kardiobaskularrerako

OOL2.7- BGBK, pneumonia eta bronkitisa tratatzeko kinolonak (lebofloxazinoa, moxifloxazinoa) hartzen dituzten pazienteak, amoxizilinaren, amoxizilina-klabulanikoaren edo zefuroximaren aldean

Botikekin zerikusia duten baina Farmaziako informazio sistematik ateratzen ez diren beste adierazle batzuk ere jaso dira.

– Ahotiko tratamendu antikoagulatzailea (azenokumarola edo warfarina) hartzen duten pazienteen artetik azken TTD neurketa % 60tik gorakoa izan dutenen prebalentzia

– Zortzi medikamentu edo gehiago hartzen dituzten 65 urtetik gorako pazienteen ehunekoa

Hori guztia jakinarazten dut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko apirilaren 19an

Osasuneko kontseilaria: Santos Induráin Orduna

(Oharra: aipatu eranskina foru parlamentarien eskura dago kudeaketa parlamentarioko Ágora sisteman).